|  |  |  |  |
| --- | --- | --- | --- |
| **Ügyiratszám:**   | **K/7340-9/2021.**  |  |  |

**Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága**

**J E G Y Z Ő K Ö N Y V**

Készült **2021. december 09-én 9:30 órai kezdettel** a Kulturális, Oktatási, Szociális, Egészségügyi és Sport Bizottság **nyílt** üléséről.

**Jelen vannak:**

* Fekete-Pataki Editbizottsági elnök, Gelencsér Attila, Keszei Balázs és Dr. Koczor Gábor,
* Dr. Zalán Gábor jegyző,
* Dr. Nagy Edina aljegyző,
* Kovács-Mezei Virág igazgatási osztályvezető,
* Gelencsér Ildikó intézményvezető helyettes,
* Raposa Helga intézményvezető,
* Gregorich Szilvia jegyzőkönyvvezető.

**Fekete-Pataki Edit** bizottsági elnök köszönti a megjelenteket. Elmondja, hogy Velkyné Ball Andrea és Molnár Zoltán igazoltan távol van. **Fekete-Pataki Edit** bizottsági elnök megállapítja, hogy a bizottság **4 fővel határozatképes.**

Dr. Zalán Gábor jegyző kéri a napirendi pontok módosítását, miszerint az első napirendi pont megtárgyalását követően a 2. napirendi pontként kéri a Kőszeg Város Önkormányzata Képviselő-testületének a közművelődésről szóló 2/2020. (II. 28.) önkormányzati rendelet módosításának megtárgyalását.

**Fekete-Pataki Edit** szavazásra bocsátja a módosított napirendet, amit a bizottság egyhangúlag, **4 igen** szavazattal elfogad.

**N A P I R E N D:**

1. Gyermekétkeztetés 2022. évi nyersanyagnormáinak megállapításáról szóló döntés és a gyermekjóléti ellátási formákról és a gyermekétkeztetésről szóló 8/2014. (II. 28.) önkormányzati rendelet módosítása

Előadó a polgármester nevében: Kovács-Mezei Virág igazgatási osztályvezető

1. Közművelődési rendelet módosítása Kőszeg Város Önkormányzata Képviselő-testületének a közművelődésről szóló 2/2020. (II. 28.) önkormányzati rendelet módosítása

Előadó a polgármester nevében: Kovács-Mezei Virág igazgatási osztályvezető

1. A Szociális Gondozási Központi 2020. évi szakmai munkájáról szóló beszámoló

Előterjesztő: Raposa Helga intézményvezető

1. Horvátzsidányi Bölcsődével, óvodai ellátásokkal és szociális szolgáltatással kapcsolatos döntések

Előadó a polgármester nevében: Kovács-Mezei Virág igazgatási osztályvezető

1. Jurisics-vár Művelődési Központ és Várszínház intézményvezetői pályázati felhívás jóváhagyása

Előadó a polgármester nevében: Kovács-Mezei Virág igazgatási osztályvezető

1. Kőszeg, Liszt F. u. 17. 2. em. 6. szám alatti lakás bérbeadási mód meghatározása

Előadó a polgármester nevében: Kovács-Mezei Virág igazgatási osztályvezető

1. A 2022. évi rendezvénynaptár

Előterjesztő: Pócza Zoltán igazgató

1. **napirendi pont**

**Gyermekétkeztetés 2022. évi nyersanyagnormáinak megállapításáról szóló döntés és a gyermekjóléti ellátási formákról és a gyermekétkeztetésről szóló 8/2014. (II. 28.) önkormányzati rendelet módosítása**

**Előadó a polgármester nevében: Kovács-Mezei Virág igazgatási osztályvezető**

**Dr. Zalán Gábor** átveszi a szót és elmondja, hogy az előterjesztés egy nagyon hosszú előkészítési folyamaton ment keresztül, amely várhatóan a testületi ülésre kikristályosodik. Röviden elmondja, hogy Kőszeg Város Önkormányzatának Képviselő-testülete a 2021. október 28-i ülésén, a 73/2021. (X.28.) képviselő-testületi határozatával döntött arról, hogy a JustFood Kft. által javasolt, 2022. január 1. napjától alkalmazandó 8,5 %-kal emelt nyersanyagnormákat elfogadja és elrendelte a gyermekjóléti ellátási formákról és gyermekétkeztetésről szóló 8/2014. (II.28.) önkormányzati rendelet (a továbbiakban: Gyermekjóléti rendelet) módosítását.

A képviselő-testületi ülést követően megjelent a veszélyhelyzettel összefüggő átmeneti szabályokról szóló 2021. évi XCIX. törvényt (a továbbiakban: Tv.) hatálybaléptető 2021. évi CXV. törvény. A Tv. 147. § (1) bekezdésének e) pontja alapján **2022. június 30. napjáig** közszolgáltatás ellátására szerződéssel rendelkező gazdálkodó szervezet által nyújtott **szolgáltatásért megállapított díj mértéke nem lehet magasabb**, mint a koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020. (XII.18.) Korm. rendelet hatályba lépését megelőző napon – azaz 2020. december 18-án – hatályos és alkalmazandó mértéke.

A Vas Megyei Kormányhivatal Hatósági Főosztályával történt egyeztetés alapján a gyermekétkeztetés intézményi térítési díja valóban nem emelhető, az ezzel kapcsolatos döntéseket módosítani kell. A szolgáltató a kiküldött előterjesztés alapján jelezte, hogy ha a nyersanyagnorma nem kerülne mégsem emelésre, úgy a szolgáltatás színvonalát nem tudják biztosítani. Ezt követően röviden ismerteti a Magyar Államkincstárral történő egyeztetéseket, valamint a szakmai vitákat.

Elmondja, hogy a Képviselő-testületi ülésre egy új rendelet módosítás érkezik, melyet röviden ismertet. A készülő előterjesztés az alábbiakat fogja tartalmazni: egyrészt a nyersanyagnorma marad a 73/2021. (X. 28.) képviselő-testületi határozattal elfogadott mértékű, mely összegek beépítésre kerülnek a gyermekjóléti rendeletbe, másrészt a gyermekétkeztetési intézményi térítési díja a jelenleg érvényes mértékűre kerül visszaállításra. Az intézményi térítési díj alacsonyabb lesz a rendeletben, mint a nyersanyag költség, a különbözetét pedig az állami normatíva fedezi.

**Dr. Zalán Gábor** kéri a bizottságot, hogy a fentieket támogatni szíveskedjen.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **módosított** **határozati javaslatot,** melyet a bizottság egyhangúlag, **4 igen** szavazattal elfogad.

*A bizottság az alábbi határozatot hozza:*

**40/2021. (XII.09.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a 73/2021. (X. 28.) képviselő-testületi határozattal elfogadott megemelt nyersanyagnorma összegét a 8/2014. (II. 28.) önkormányzati rendeletbe építse be, a gyermekétkeztetés intézményi térítési díja változatlanul hagyása mellett.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Kőszeg Város Önkormányzata Képviselő-testületének a közművelődésről szóló 2/2020. (II. 28.) önkormányzati rendelet módosítása**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** röviden megindokolja, hogy az anyag miért nem került előzetesen kiküldésre. A Vas Megyei Kormányhivatal az előterjesztések kiküldését követően jelezte, hogy a közművelődésről szóló önkormányzati rendelet módosítást igényel, melyre a decemberi testületi ülésen dönteni kell, különben törvényességi intézkedést kezdeményezhetnek. Elmondja, hogy a rendelet egy, a Nemzeti Művelődési Intézet által kiadott kötelezően használandó segédanyag alapján készült.

**Gelencsér Attila** elmondja, hogy az elismerés ki lett húzva. Megkérdezi, akkor mi vonatkozik rá?

**Kovács-Mezei Virág** a rendeletből ugyan törölni kell ezen rendelkezést, de az elismerések adhatóságát nem befolyásolja.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **rendelet módosítását,** melyet a bizottság egyhangúlag, **4 igen** szavazattal elfogad.

*A bizottság az alábbi határozatot hozza:*

**41/2021. (XII.09.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy Kőszeg Város Önkormányzata Képviselő-testülete a közművelődésről szóló 2/2020. (II. 28.) önkormányzati rendeletének módosítását fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A Szociális Gondozási Központi 2020. évi szakmai munkájáról szóló beszámoló**

**Előterjesztő: Raposa Helga intézményvezető**

**Raposa Helga** röviden ismerteti az előterjesztést.Elmondja, hogy igyekezett az intézmény szakmai munkáját részletesen bemutatni, melyben a pandémia okozta nehézségek is szerepelnek.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **4 igen** szavazattal elfogad.

*A bizottság az alábbi határozatot hozza:*

**42/2021. (XII.09.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszegi Szociális Gondozási Központ 2020. évi szakmai munkájáról szóló beszámolót fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Horvátzsidányi Bölcsődével, óvodai ellátásokkal és szociális szolgáltatással kapcsolatos döntések**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** röviden ismerteti az előterjesztést. Elmondja, hogy Horvátzsidány Község Önkormányzata képviseletében Krizmanich István polgármester arról adott tájékoztatást, hogy megkezdték egy 12 férőhelyes bölcsőde építését. A tervek szerint az intézmény 2022. szeptember 1-től kezdené meg működését. A bölcsődét szeretnék a Horvátzsidányi Tagóvodához és a Pereszenyei Telephelyhez hasonlóan – melynek fenntartására jelenleg érvényes köznevelési szerződéssel rendelkeznek 2022. augusztus 31-ig –, a Kőszeg Meseváros Óvoda és Bölcsőde telephelyeként működtetni. Erre vonatkozóan született meg az előterjesztés. 2022. szeptember 1. napjától szükséges lesz a köznevelési szerződéseket és az ingatlanok használatához kapcsolódó használati jogot alapító szerződéseket felülvizsgálni. Kéri a napirendi pont megtárgyalását.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **I.** **határozati javaslatot,** melyet a bizottság egyhangúlag, **4 igen** szavazattal elfogad.

*A bizottság az alábbi határozatot hozza:*

**43/2021. (XII.09.) Kulturális, Oktatási, Szociális, Egészségügyi és Sport Bizottsági határozat:**

1. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy fejezze ki azon szándékát, hogy Horvátzsidány Község Önkormányzatának, Kiszsidány Község Önkormányzatának és Ólmod Község Önkormányzatának a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 6. pontja szerinti kötelező feladatát – óvodai ellátás – köznevelési szerződés alapján, az abban meghatározott időtartamban a Kőszeg Meseváros Óvoda és Bölcsőde Horvátzsidányi Tagóvodájaként működő Tagintézményben 2022. szeptember 1. napjától továbbra is vállalja, amennyiben az érintett önkormányzatok az állami normatívát meghaladó költségeket, valamint a működtetésért további összesen 875.000 Ft/év átalánydíjat Kőszeg Város Önkormányzata részére megtérít.
2. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy kérje fel a polgármestert a 2022. szeptember 1. napjától kötendő köznevelési szerződés, valamint az óvodai ellátás helyéül szolgáló Horvátzsidány, 400 hrsz. alatt felvett, természetben a 9733 Horvátzsidány, Csepregi utca 6. szám alatti ingatlanra vonatkozó használati jogot alapító szerződés előkészítésére.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

**Fekete-Pataki Edit** szavazásra bocsátja az előterjesztésben szereplő **II.** **határozati javaslatot,** melyet a bizottság egyhangúlag, **4 igen** szavazattal elfogad.

*A bizottság az alábbi határozatot hozza:*

**44/2021. (XII.09.) Kulturális, Oktatási, Szociális, Egészségügyi és Sport Bizottsági határozat:**

1. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy fejezze ki azon szándékát, hogy Peresznye Község Önkormányzatának a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 6. pontja szerinti kötelező feladatát – óvodai ellátás – köznevelési szerződés alapján, az abban meghatározott időtartamban a Kőszeg Meseváros Óvoda és Bölcsőde Peresznyei Telephelyeként működő feladatellátási helyen 2022. szeptember 1. napjától továbbra is vállalja, amennyiben az érintett önkormányzat az állami normatívát meghaladó költségeket, valamint a működtetésért további 875.000 Ft/év átalánydíjat Kőszeg Város Önkormányzata részére megtérít.
2. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy kérje fel a polgármestert a 2022. szeptember 1. napjától kötendő köznevelési szerződés, valamint az óvodai ellátás helyéül szolgáló Peresznye, 32 hrsz. alatt felvett, természetben a 9734 Peresznye, Hunyadi utca 1. szám alatti ingatlanra vonatkozó használati jogot alapító szerződés előkészítésére.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

**Fekete-Pataki Edit** szavazásra bocsátja az előterjesztésben szereplő **III.** **határozati javaslatot,** melyet a bizottság egyhangúlag, **4 igen** szavazattal elfogad.

*A bizottság az alábbi határozatot hozza:*

**45/2021. (XII.09.) Kulturális, Oktatási, Szociális, Egészségügyi és Sport Bizottsági határozat:**

1. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Horvátzsidányi Bölcsődét a Kőszeg Meseváros Óvoda és Bölcsőde telephelyeként Horvátzsidány Község Önkormányzatával kötendő feladatellátási szerződés alapján 2022. szeptember 1-től fenntartja és működteti, amennyiben az érintett önkormányzat az állami normatívát meghaladó költségeket, valamint a működtetésért további 875.000 Ft/év átalánydíjat Kőszeg Város Önkormányzata részére megtérít.
2. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy kérje fel a polgármestert, hogy a Horvátzsidány Község Önkormányzatával kötendő Feladatellátási Szerződést a Horvátzsidányi Bölcsőde tekintetében készítse elő. Egyidejűleg Kőszeg Város Önkormányzatának Képviselő-testülete felkéri a polgármestert a bölcsődei ellátás helyéül szolgáló Horvátzsidány, 406/6 hrsz. alatti ingatlanra vonatkozó használati jogot alapító szerződés előkészítésére.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

**Fekete-Pataki Edit** szavazásra bocsátja az előterjesztésben szereplő **IV.** **határozati javaslatot,** melyet a bizottság egyhangúlag, **4 igen** szavazattal elfogad.

*A bizottság az alábbi határozatot hozza:*

**46/2021. (XII.09.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy kérje fel a polgármestert, hogy Horvátzsidány Község Önkormányzatával, Kiszsidány Község Önkormányzatával, Ólmod Község Önkormányzatával, valamint Peresznye Község Önkormányzatával kötendő, az óvodai, a bölcsődei és a szociális ellátások működtetéséhez fizetendő hozzájárulásra vonatkozó finanszírozási megállapodásba 2022. évtől a Kőszeg Meseváros Óvoda és Bölcsőde Horvátzsidányi Tagóvodája működtetetéséért összesen 875.000 Ft/év, Kőszeg Meseváros Óvoda és Bölcsőde Peresznyei Telehelye működtetéséért 875.000 Ft/év, Horvátzsidányi Bölcsőde működtetéséért 875.000 Ft/év és a Kőszegi Szociális Gondozási Központ Horvátzsidányi Idősek Klubja működtetéséért 875.000 Ft/év átalánydíj összegét építse be és hatalmazza fel annak aláírására.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Jurisics-vár Művelődési Központ és Várszínház intézményvezetői pályázati felhívás jóváhagyása**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** elmondja, hogy aJurisics-vár Művelődési Központ és Várszínház igazgatójának igazgatói munkakörére vonatkozó határozott idejű munkaszerződése 2022. május 31-én lejár, így az intézményvezetői munkakörre szükséges pályázatot kiírni. Röviden ismerteti az igazgató úr jelenlegi jogviszonyát és a pályázati felhívás kötelező tartalmi elemeit. Megköszöni a figyelmet.

**Gelencsér Attila** megkérdezi, hogy a beérkezett pályázatokat a bizottság bírálja el, vagy csak a Képviselő-testület.

**Kovács-Mezei Virág** elmondja, hogy a bizottság is meg fogja tárgyalni. Röviden ismerteti ennek folyamatát. Kiegészíti, hogy a jogszabály a magyar állampolgárságot nem teszi kötelezővé, azonban a munkakör betöltésénél bekerült feltételként.

**Keszei Balázs** hozzáfűzi, hogy a szombathelyi múzeum igazgatója Grazban lakik. Kételkedik, hogy megfelelően el tudja-e látni a munkáját. Javasolja, hogy a pályázatba a munkakör betöltésének feltételeként kerüljön bele az is, hogy Magyarországon bejelentett lakcímmel rendelkező legyen.

**Kovács-Mezei Virág** nem látja akadályát, hogy a pályázati kiírásba belekerüljön. Úgy gondolja, hogy szigorú feltételeket a pályázat kiírója állapíthatja meg. Röviden ismerteti, hogy a II. határozati javaslatban a kipontozott helyekre mely nevek kerüljenek, melyet röviden indokol.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **módosított I.** **határozati javaslatot,** melyet a bizottság egyhangúlag, **4 igen** szavazattal elfogad.

*A bizottság az alábbi határozatot hozza:*

**47/2021. (XII.09.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Jurisics-vár Művelődési Központ és Várszínház intézményvezetői munkakörére szóló pályázati felhívást a melléklet szerinti tartalommal fogadja el és a közzétételhez ennek megfelelően járuljon hozzá.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

**Fekete-Pataki Edit** szavazásra bocsátja az előterjesztésben szereplő **II.**  **határozati javaslatot,** melyet a bizottság egyhangúlag, **4 igen** szavazattal elfogad.

*A bizottság az alábbi határozatot hozza:*

**48/2021. (XII.09.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Jurisics-vár Művelődési Központ és Várszínház intézményvezetői munkakörére beérkezett pályázatok véleményezésére eseti Bizottságot hoz létre, amelynek tagjául kérje fel **Éles Krisztina** kulturális szakértőt, **Gelencsér Ildikót,** a Jurisics-vár Művelődési Központ és Várszínház üzemi tanácsának képviselőjét, Dr. Zalán Gábort, a Kőszegi Közös Önkormányzati Hivatal Jegyzőjét, valamint Fekete-Pataki Editet, Kőszeg Város Önkormányzata Kulturális, Oktatási, Szociális, Egészségügyi és Sport Bizottságának elnökét képviselőjét.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Kőszeg, Liszt F. u. 17. 2. em. 6. szám alatti lakás bérbeadási mód meghatározása**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** röviden ismerteti az előterjesztést.Elmondja, hogy az önkormányzati ingatlanok kezelésével megbízott Kőszegi Városüzemeltető és Kommunális Szolgáltató Nonprofit Kft. a Kőszeg, Liszt Ferenc u. 17. 2. em. 6. emeleti lakást, piaci alapon történő bérbeadását javasolja.

**Gelencsér Attila** örül a piaci alapon történő bérbeadás lehetőségének, mivel ez a város érdekét szolgálja. Örülne, ha több ilyen lakást lehetne bérbe adni.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **4 igen** szavazattal elfogad.

*A bizottság az alábbi határozatot hozza:*

**49/2021. (XII.09.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága a Kőszeg, Liszt Ferenc utca 17. 2. em. 6. szám alatti 36 m² alapterületű, összkomfortos önkormányzati bérlakást **piaci** alapon kívánja bérbe adni. Egyidejűleg felhatalmazza a bizottság elnökét a lakásra vonatkozó pályázat kiírására.

Felelős: Fekete-Pataki Edit, a bizottság elnöke

Határidő: 2022. január

1. **napirendi pont**

**A 2022. évi rendezvénynaptár**

**Előterjesztő: Pócza Zoltán igazgató**

**Gelencsér Ildikó** röviden ismerteti az előterjesztést.Hozzáfűzi, hogy a rendezvénynaptár módosult, ugyanis még mindig érkeznek a programok.A rendezvénynaptárt egyelőre még nem tudják lezárni, mivel folyamatosan frissül.

**Gelencsér Attila** szeretne megerősítést kérni, hogy év közben is módosítható?

**Gelencsér Ildikó** igennel válaszol.A járványügyi szabályoknak megfelelve.A változásokat előre nem látják.

**Keszei Balázs** észrevétele, hogy a rendezvénynaptárba mindenki a megfelelő titulusával kerüljön be.

**Gelencsér Ildikó** köszöni az észrevételt.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **4 igen** szavazattal elfogad.

*A bizottság az alábbi határozatot hozza:*

**50/2021. (XII.09.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a 2022. évi rendezvénynaptárt fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

**Fekete-Pataki Edit** az egyebekben elmondja, hogy meghatározták a JustFood Kft. szúrópróba ellenőrzését. A vizsgálati lap és az étkezési utalvány is megérkezett. Szeretné, ha minél többen megízlelnék az ételeket. Az utalványokat december végéig fel kell használni. A szúrópróba ellenőrzéseket meg lehetne tartani. Megkérdezi a bizottsági tagokat, hogy ki szeretne ellenőrizni, kóstolni. Elmondja, hogy elsősorban az üzemi konyhára kellene menni, azonban az étkezési jegyek szerint az üzemeltető konyháinak bármelyikén lehet ellenőrzést tartani.

**Raposa Helga** észrevétele, hogy kiosztásra nem mindig az az étel kerül, mint amit az ellenőrzővel kóstoltatnak.

A téma rövid megbeszélését követően megállapítják, hogy a veszélyhelyzetre való tekintettel az intézményekbe most nem lehet bemenni, ezért a bizottság tagjai arra a következtetésre jutottak, hogy halasszák el a decemberi ellenőrzéseket.

Mivel több hozzászólás, kérdés, vélemény nem érkezik, **Fekete-Pataki Edit** megköszöni a figyelmet és az ülést 10.21 perckor berekeszti.

Kelt, mint az első oldalon.

Fekete-Pataki Edit

 bizottsági elnök bizottsági tag